In nomine sanctæ et individuæ Trinitatis. Ego Seguinus filius Umberti de Olchia, Deo et sanctæ Mariæ de Charitate, sibique servientibus monachis, alodium de Beluciaco atque de molendino Martini, quod ex parte consanguinei mei Seguini de Pruiaco quasi hæreditario jure reclamaveram, diutiusque calumniaveram, trado, vulpio et perpetuo jure, cum omnibus suis appenditiis absque retentione, eisdem monachis irrefragabiliter possidendum concedo. Factum publice apud Ugeium inter Fraxiniacum et Luperciacum, devicto eodem Seguino per placitum et judicium quorumdam jurisperitorum, ex utraque parte assistentium, et eodem culpæ suæ reatum recognoscente de calumnia, ea tenus pro predicto alodio monachis de Charitate illata, indeque directum in manu Harduini monachi faciente. Et ut firma pax de prædicto alodio inter eumdem Seguinum et monachos sanctæ Mariæ permaneret, accepit idem Seguinus a monachis de Charitate, per manum Ludovici Cellerarii, qui præsens inter erat, trigenta solidos denariorum. Cujus rei testes subnotati habentur qui præsentes affuerunt, Landricus, Rainaldus, Gilbertus frater Rainaldi monachi.